  Майя Бывальцева 22-тӥ коньывуонэ Удмуртиысь йӧскалык лыдӟетъюртын (Удмурт урам, 264) «Кубо» вераськонлэн клублэн выль пумиськонэз ортчоз. Таизлэн ужрадлэн темаез: «Ӟечбур, Удмуртия!». Со сярысь ужъюртлэн пресс-службаез ивортэ. Пумиськонын Удмуртия сярысь удмурт кылын вераськозы Ужрадэ лыктэмъёс клублэн куноосынызы тодматскозы – мадьяръёсын Шома Шелмециен но Золтан Неметэн. Удмурт эктонъя «Эктон корка» студие пыриськись, кибашлы Татьяна Тихонова Алнаш ёросысь вордскем Сырьез гуртэз сярысь вералоз, эктонъя мастер-класс ортчытоз. Со сяна, Удмуртиысь учкымон интыослы сӥзем книгаосын адӟытон ужалоз. Ужрад 18 часын кутскоз, пыронэз вань мылкыд карисьёслы эркын. Тодэ вайытом, «Кубо» вераськон клубез йӧскалык лыдӟетъюртын 1-тӥ коньывуонэ усьтӥзы.  Тегъёс: Мерлык Ижкар Удмуртия удмуртъёс удмурткыл Йӧскалыклыдӟетъюрт  